ສຫລ ອາດເພີ່ມ ທະຫານ ຢູ່ອັຟການິສຖານ ເພື່ອທັບມ້າງ ສະພາບບໍ່ໄປບໍ່ມາ
ເຈົ້າໜ້າທີ່ຂອງລັດຖະບານ ກ່າວວ່າ ທ່ານທຣຳ ເບິ່ງຄືວ່າ ຈະສົນທະນາ ເລື່ອງການເພີ່ມ ​ກຳລັງ​ທະຫານ ສະຫະລັດ ​ເວລາທ່ານເຂົ້າຮ່ວມ ກອງ​ປະຊຸມ​ສຸດ​ຍອດ​ ຂອງ​ອົງການ​ເນ​ໂຕ.
ປະທານາທິບໍດີສະຫະລັດ ທ່ານດໍໂນລ ທຣຳ ກຳລັງພິຈາລະນາກ່ຽວກັບການທີ່ຈະສົ່ງ ກຳລັງທະຫານຈຳນວນ 5 ພັນຄົນ ໄປເພີ່ມຢູ່ອັຟການິສຖານຫຼືບໍ່ ຊຶ່ງເປັນການຕັດສິນໃຈ ທີ່ຄາດວ່າຈະມີຂຶ້ນກ່ອນກອງປະຊຸມສຸດຍອດຂອງອົງການເນໂຕ ໃນວັນທີ 25 ພຶດສະພາ ທີ່ຈະມາເຖິງນີ້ ແຕ່ຄຳຖາມ ກໍມີຢູ່ວ່າ ສະຫະລັດຈະບັນລຸຫຍັງຈາກການສົ່ງກອງກຳລັງທະຫານໄປເພີ່ມ ໃນຈຳນວນນ້ອຍໆນີ້ ໄປຍັງປະເທດທີ່ ມີກອງກຳລັງຮັກສາຄວາມປອດໄພ ຈຳນວນ 350 ພັນຄົນ ທີ່ພວມທຳການສູ້ລົບຢູ່ທີ່ນັ້ນແລ້ວ ຢ້ອນກັບຄືນໄປເມື່ອເດືອນມີນາ ຜ່ານມານີ້ ສະມາຊິກສະພາສູງ ແລະ ຊຶ່ງທັງສອງແມ່ນຢູ່ໃນຄະນະກຳມະການກອງທັບຂອງສະພາສູງ ທີ່ໄດ້ຂຽນຄວາມຄິດເຫັນຂອງພວກທ່ານລົງໃນໜັງສືພິມ  ທີ່ມີ ຫົວຂໍ້ວ່າ” ມັນເປັນຄຳຖາມ ທີ່ທ່ານທຣຳ ຕ້ອງພິຈາລະນາໃນຂະນະທີ່ທ່ານໄດ້ກວດກາເບິ່ງຂໍ້ສະເໜີ ທີ່ທາງທີ່ປຶກສາ ໄດ້ມອບໃຫ້ທ່ານ ຫວ່າງມໍ່ໆມານີ້ ລັດຖະບານຂອງທ່ານທຣຳ ແມ່ນກຳລັງພິຈາລະນາເບິ່ງວ່າ ຈະສົ່ງກອງກຳລັງທະຫານ ສະຫະລັດ ຈຳນວນ 3 ຫາ 5 ພັນຄົນ ໄປເພີ່ມໃນອັຟການິສຖານ ເພື່ອທີ່ຈະທັບມ້າງ ສະພາບການບໍ່ໄປບໍ່ມາ ໃນສົງຄາມຕໍ່ຕ້ານກັບກຸ່ມຕາລິບານ ທີ່ແກ່ຍາວ ມາໄດ້ 15 ປີ ແລ້ວນັ້ນ ເຈົ້າໜ້າທີ່ຂອງລັດຖະບານກ່າວ່າ ທ່ານທຣຳ ເບິ່ງຄືວ່າ ຈະສົນທະນາເລື່ອງການເພີ່ມ ກອງກຳລັງທະຫານສະຫະລັດ ເວລາທ່ານເຂົ້າຮ່ວມກອງປະຊຸມສຸດຍອດຂອງອົງການ ເນໂຕ